El Palmiter, artista i faener, al Castell d'Alaquàs
14/11/2014

# El Palmiter, artista i faener, al Castell d'Alaquàs

*   14/11/2014
*   [Imprimir](#)
*   Compartir
*    https://www.alaquas.org/documento.asp?id\_do=14671

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14671%2F0&title=Ajuntament%20d%27Alaqu%C3%A0s.%20Premsa.El%20Palmiter%2C%20artista%20i%20faener%2C%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14671/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14671/14112014img_9480_2_Form_4.jpg)](https://www.alaquas.org/ficheros/documentos/2014/2/14671/14112014img_9480_2_Form_10.jpg "<a href='https://www.alaquas.org/ficheros/documentos/2014/2/14671/14112014img_9480_2_Form_10.jpg' target=_blank><i class='fa fa-external-link' aria-hidden='true'></i>.El Palmiter, artista i faener, al Castell d'Alaquàs</a>")

L'Alcaldessa d'Alaquàs, Elvira García Campos, i el Secretari General del PSPV-PSOE, Ximo Puig, son anomenats "Amics del Ventall 2014" en la inauguració d'aquesta exposició organitzada pel Gremi de Mestres del Ventall de València

El Castell d’Alaquàs acull fins el 29 de novembre l’exposició “El Palmiter, Artista i Faener” organitzada pel Gremi de Mestres del Ventall de València amb motiu de la celebració del 300 aniversari de l’entitat. L’Alcaldessa d’Alaquàs, Elvira García Campos, el Secretari General del PSPV-PSOE, Ximo Puig, el president del Gremi de Mestres del Ventall, Guillermo Carbonell i el directiu Antonio Soldevila, van inaugurar aquesta mostra.

En l’acte, el Gremi va guardonar Elvira García Campos i Ximo Puig amb el títol “Amics del Ventall 2014” en reconeixement al seu recolzament al sector del ventall. Es tracta d’una condecoració que el col·lectiu  atorga anualment per agrair la tasca desinteressada de determinades persones o entitats.

La primera edil va agrair públicament aquesta condecoració i es va mostrar orgullosa de que el Castell puga acollir una mostra d’aquestes característiques a través de la qual “es posa de relleu aquest ofici tradicional i important per a la comarca tant pel seu art com pel treball realitzat pels tallers i pintors de diferents poblacions de l’Horta”.

A continuació es va inaugurar la mostra i es va donar a conèixer el ventall que ha realitzat el Gremi per a la SM la Reina Sofia en agraïment a la seua acceptació de la Presidència d'Honor dels actes commemoratius del 300 aniversari del Gremi de Mestres del Ventall de València. En la mateixa exposició es pot contemplar també la maqueta del projecte “Ciutat del Ventall”.

L’exposició recull una ampla varietat de creacions de diferents empreses del ventall de la Comunitat Valenciana amb l’objectiu de fusionar el passat i el present d’un ofici tradicional a València i una activitat gremial que compleix tres segles.